Στέγη Ελληνικών Χορωδιών

Η χορωδία “Ορφέας” Τρίπολης με τον Γιάννη Μαρκόπουλο στην Καλαμάτα
2016-03-23 20:30 (Europe/Athens) | Μέγαρο Χορού Καλαμάτας, Καλαμάτα, Ελλάδα
Η χορωδία “ΟΡΦΕΑΣ” Τρίπολης, ανταποκρινόμενη στην πρόσκληση για
συνέχιση της συνεργασίας μας με το μεγάλο μας συνθέτη Γιάννη Μαρκόπουλο,
συμμετέχει στην παρουσίαση του έργου “ΕΛΕΥΘΕΡΟΙ ΠΟΛΙΟΡΚΗΜΕΝΟΙ” (ποίηση
Διονυσίου Σολωμού), που θα πραγματοποιηθεί στο πλαίσιο των εκδηλώσεων της
επετείου κήρυξης της Ελληνικής Επανάστασης στην Καλαμάτα (23η Μαρτίου
1821).
Η λαϊκή λειτουργία “ΕΛΕΥΘΕΡΟΙ ΠΟΛΙΟΡΚΗΜΕΝΟΙ” θα παρουσιαστεί
για πρώτη φορά στο κοινό της Καλαμάτας και το έργο θα αποδώσει πολυμελής
ορχήστρα με τέσσερις (4) σολίστ και την Χορωδία «Ορφέας» Τρίπολης (μουσική
διδασκαλία και διεύθυνση χορωδίας Μο Χριστίνα Αθανασοπούλου), υπό τη
μουσική διεύθυνση του Γ. Μαρκόπουλου.
Η συναυλία θα δοθεί στις 23 Μαρτίου 2016, ημέρα Τετάρτη και ώρα 8.30
μ.μ. στο Μέγαρο Χορού Καλαμάτας και εντάσσεται στο πλαίσιο των
εκδηλώσεων της επετείου κήρυξης της Ελληνικής Επανάστασης στην Καλαμάτα.
Η προπώληση εισιτηρίων για τη συναυλία, η οποία οργανώνεται από τον Δήμο
Καλαμάτας και την Κοινωφελής Επιχείρηση «Φάρις» ξεκινά το Σάββατο 19
Μαρτίου, στο Δημοτικό Πνευματικό Κέντρο Καλαμάτας.
Τιμή εισιτηρίου είναι 10 ευρώ και 5 ευρώ φοιτητικό – μαθητικό.

52° Κοντσέρτο της Χορωδίας Τρίπολης
2016-03-21 20:00 | ΜΑΛΛΙΑΡΟΠΟΥΛΕΙΟ Θέατρο Τρίπολης, Τρίπολη, Ελλάδα
Η ΧΟΡΩΔΙΑ ΤΡΙΠΟΛΗΣ επανέρχεται, ενόψει καινούργιου χρόνου, στον γνώριμο ρυθμό δραστηριότητάς της, με δύο εξαιρετικές εκδηλώσεις, τις οποίες θα χάσουν όσοι δεν τις παρακολουθήσουν:
Το 52° Κοντσέρτο της Χ.Τ. με το διεθνές “ντουέτο” (πιάνο βιολοντσέλο), Μαρία Παπαπετροπούλου και Σεντέφ Ερτσεντίν (Βραβείο Ιπεκτσί), Ελλάδα-Τουρκία, αντίστοιχα, παρουσιάζεται στο “Μαλλιαροπούλειο θέατρο” τη Δευτέρα 21 Μάρτη και ώρα 8.00 το βράδυ. Θα είναι μια βραδιά μαγείας, για όσους παρακολουθήσουν τη Συναυλία, αφού θ’ απολαύσουν ένα “Μουσικό ταξίδι στη Λατινική Αμερική”!
Η εκδηλώση θα είναι με ελεύθερη είσοδο για το κοινό.
πληροφορίες για την δεύτερη εκδήλωση της Χορωδίας Τρίπολης

Έκτακτη Γενική - Απολογιστική Συνέλευση 2016
2016-03-20 10:30 | Αίθουσα Εντευκτηρίου Χορωδίας Εμπορικής Τράπεζας, Λεωφόρο Μεσογείων 274, Αθήνα, Ελλάδα
Η Έκτακτη Γενική Συνέλευση των Μελών της ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ θα πραγματοποιηθεί την Κυριακή 20 Μαρτίου 2016 στις 10:30 π.μ., στην Αίθουσα του Εντευκτηρίου της Χορωδίας της Εμπορικής Τράπεζας, στη Λεωφόρο Μεσογείων 274, ανάμεσα στους σταθμούς «Χολαργός» και «Νομισματοκοπείο» του ΜΕΤΡΟ, από την πλευρά της ανόδου με κατεύθυνση προς την Αγία Παρασκευή.
Αναλυτικές πληροφορίες στην σχετική ανακοίνωση.

Εκδήλωση 2ου Διαγωνισμού Σύνθεσης Χορωδιακού Έργου
2016-03-19 19:30 | Θέατρο Γενικού Λυκείου Φιλοθέης, Παπαφλέσσα 15 & Λουκή Ακρίτα, Φιλοθέη, Ελλάδα
Το Σάββατο 19 Μαρτίου 2016 στις 7:30 μ.μ. στο Θέατρο του Γενικού Λυκείου Φιλοθέης (Παπαφλέσσα 15 & Λουκή Ακρίτα) στη Φιλοθέη, θα πραγματοποιηθεί η εκδήλωση βράβευσης των νικητών του 2ου Διαγωνισμού Σύνθεσης Χορωδιακού Έργου που διοργάνωσε η Στέγη Ελληνικών Χορωδιών και η παρουσίαση των 10 πρώτων Έργων από 7 Χορωδίες.

"2016 μουσικές στιγμές στον Άγιο Παύλο"
2016-03-05 20:30 | Αγγλικανική Εκκλησία Αγίου Παύλου, Φιλελλήνων 27, Σύνταγμα , Αθήνα, Ελλάδα
Kodaly Conservatory gr <info@kodaly.gr>

Η Αγγλικανική Εκκλησία του Αγίου Παύλου στο Σύνταγμα, φιλοξενεί μια πρωτότυπη σειρά συναυλιών που θα διαρκέσει ολόκληρο τον χρόνο, σε έναν χώρο περίφημης ακουστικής, που αγκαλιάζει όλα τα είδη της μουσικής. Με καλεσμένους μια πλειάδα Ελλήνων καλλιτεχνών, τόσο από το εσωτερικό της χώρας όσο και από το εξωτερικό, οι διοργανωτές παρουσιάζουν έργα του κλασικού ρεπερτορίου καθώς και μουσικές του κόσμου όλων των εποχών, δημιουργώντας μια μοναδική οικειότητα μεταξύ ερμηνευτών και κοινού.

Σάββατο 5 Μαρτίου, ώρα 20:30
Φώτης Πατσέας, βιολοντσέλοΑποστολία Αναστασίου, πιάνο“Δύο ρομαντικές σονάτες”

Δύο νέοι μουσικοί στο πρώτο ρεσιτάλ τους εκτός των τοιχών

Δύο νέοι ταλαντούχοι καλλιτέχνες θα προτείνουν την δική τους ερμηνείασε δυο σπουδαία έργα του ρομαντισμού, την σονάτα για πιάνο και βιολοντσέλο αρ.1, σε Μι ελάσσονα, op.38, του Johannes Brahms, και την σονάτα για βιολοντσέλο και πιάνο σε Λα μείζονα του César Franck, σε μεταγραφή από τον Jules Delsart.Ο Φώτης Πατσέας είναι τελειόφοιτος σπουδαστής βιολοντσέλου στην τάξη του Άγγελου Λιακάκη, στο Ωδείο Kodály. Είναι πτυχιούχος Ανώτερων Θεωρητικών από την τάξη του Γιάννη Γιαννάκου.
Η Αποστολία Αναστασίου είναι τελειόφοιτη σπουδάστρια μουσικής δωματίου στην τάξη του Άγγελου Λιακάκη. Μελέτησε πιάνο με την Έλενα Μουζάλα στο ΤΜΣ του Ιονίου Πανεπιστημίουκαι με την Ζωή Σαμσαρέλου στο Κρατικό Ωδείο Θεσσαλονίκης.

“2016 μουσικές στιγμές στον Άγιο Παύλο”Αγγλικανική Εκκλησία Αγίου Παύλου – Φιλελλήνων 27, ΣύνταγμαΠληροφορίες – ΚρατήσειςΥπηρεσία εισιτηρίων: 2107234567www.ticketservices.gr Τιμή εισιτηρίου: 12 & 8 ευρώ (φοιτητές, άνεργοι, ΑΜΕΑ, πολύτεκνοι)

Διοργάνωση και επικοινωνιακή προβολή: specs ‘n’ artsΠαραγωγή: Αrte Αtene

Αποκριά με “Ουζερί….ΟΡΦΕΑ”
2016-03-04 - 2016-03-05 | Country Inn, Τρίπολη, 22100, Ελλάδα
Την Παρασκευή, 04 Μαρτίου 2016, η χορωδία “ΟΡΦΕΑΣ” Τρίπολης διοργανώνει τον αποκριάτικο χορό της με θέμα “Ουζερί … ΟΡΦΕΑΣ”, στην αίθουσα του Country Inn, με αρκετή φαντασία και διάθεση για χορό, τραγούδι και ποικίλα δρώμενα. Η πρόσκληση είναι ανοιχτή σε παλιά και νέα μέλη του σωματείου, σε φίλους μας και στις οικογένειές τους. Σας προσκαλούμε όλους να φορέσετε την στολή σας και να έλθετε μαζί μας να γιορτάσουμε, να γελάσουμε, να χορέψουμε, να αστειευτούμε, και να ξεφύγουμε από την καθημερινότητα.
Σας περιμένουμε όλους!!!!!!
Διάθεση προσκλήσεων – Κρατήσεις Θέσεων – Πληροφορίες στα εντευκτήρια του “ΟΡΦΕΑ” (Φωτάκου 10) τ.: 2710224622 | κ.: 6907645842 (Δημήτρης Φωτόπουλος) ή στο email μας info@orfeastripolis.gr
Τιμή πρόσκλησης: 13 ευρώ και 8 ευρώ [παιδιά έως 12 ετών]
Διάθεση λαχνών για κλήρωση δώρων. Τιμή λαχνού 1 ευρώ.

Η Παιδική Χορωδία “ΟΡΦΕΑΣ” Τρίπολης σε έργα του Μάνου Χατζιδάκι.
2016-02-13 20:30 | ΜΑΛΛΙΑΡΟΠΟΥΛΕΙΟ Θέατρο Τρίπολης, Τρίπολη, Ελλάδα
Το Σάββατο, 13 Φεβρουαρίου 2016, ώρα 20:30 στο ΜΑΛΛΙΑΡΟΠΟΥΛΕΙΟ Θέατρο Τρίπολης, το παιδικό τμήμα της Χορωδίας “ΟΡΦΕΑΣ” Τρίπολης, υπό την διδασκαλία της μουσικού κας Χαράς Πίσχου, συμμετέχει αφιλοκερδώς στην μουσική παράσταση “Μάνος Χατζιδάκις … Οδός Ονείρων”. Σολίστ η mezzo soprano Φωτεινή Αθανασάκη. Τα μουσικά μέρη της εκδήλωση θα αποδώσει η Ορχήστρα «SINFONIETTA» Αθηνών. Η ενορχήστρωση των τραγουδιών είναι του Απόλλωνα Κουσκουμβεκάκη και η μουσική διεύθυνση του μαέστρου Γιώργου Αραβίδη.
Το 2009, η Χορωδία “ΟΡΦΕΑΣ” Τρίπολης είχε πάλι συνεργαστεί με τον κ. Γιώργο Αραβίδη και την Ορχήστρα «SINFONIETTA» Αθηνών, στην εκτέλεση του εκκλησιαστικού συμφωνικού έργου Stabat Mater (G. B. Pergolesi), στο Αποστολοπούλειο Πνευματικό Κέντρο Τρίπολης και στην Αίθουσα Παρνασσός (πλατεία Καρύτση) στην Αθήνα. Η συναυλία τελεί υπό την διοργάνωση και παραγωγή της καλλιτεχνικής εταιρίας ALTERCOM.
Τιμή εισιτηρίων € 15,00 | Προπώληση € 10,00 Προπώληση: Ξενοδοχείο ΜΑΙΝΑΛΟΝ και στα Ταμεία του Θεάτρου, από την Πέμπτη 11 Φεβρουαρίου 2016 [11:00 με 13:00 και 18:00 με 20:00].
Πληροφορίες: Τ 2106980978 | Κ 6949784684

Η Χορωδία «ΟΡΦΕΑΣ» Τρίπολης στην κοπή της πίτας των «εν Αττική Λαγκαδινών»
2016-02-07 12:00 | Αίθουσα Πνευματικού Κέντρου Κωνσταντινουπολιτών, Δημητρίου Σούτσου 46 (στάση μετρό Αμπελόκηποι), Αθήνα, Ελλάδα
To μικτό τμήμα της Χορωδίας «ΟΡΦΕΑΣ» Τρίπολης, υπό τη διεύθυνση της μαέστρου κας Χριστίνας Αθανασοπούλου, θα συμμετάσχει στην εκδήλωση για την κοπή της πρωτοχρονιάτικης πίτας του “Συνδέσμου των εν Αττική Λαγκαδινών”, που θα γίνει την Κυριακή 7 Φεβρουαρίου 2016 στις 12:00, στην αίθουσα του Πνευματικού Κέντρου Κωνσταντινουπολιτών, επί της οδού Δημητρίου Σούτσου 46 (στάση μετρό Αμπελόκηποι).
Η καλλιτεχνική ατζέντα της ημέρας, περιλαμβάνει επίσης πρόγραμμα με παραδοσιακά τραγούδια της Αρκαδίας, ερμηνευμένα από ολιγομελή ορχήστρα του συλλόγου. Μέρος των εσόδων, από τη συμμετοχή που έχει καθοριστεί στο ποσό των (δέκα) 10 € ανά άτομο, θα δοθούν για την ενίσχυση των πολιτιστικών δραστηριοτήτων των μαθητών του Δημοτικού Σχολείου Λαγκαδίων.
Θα θέλαμε να ευχαριστούμε θερμά το ΔΣ του “Συνδέσμου των εν Αττική Λαγκαδινών” για την ιδιαίτερη τιμή να μας προσκαλέσει στην πρώτη τους εκδήλωση για την νέα χρονιά.

Ετήσια Γενική Εκλογοαπολογιστική Συνέλευση της Χορωδίας ΟΡΦΕΑΣ Τρίπολης
2016-01-31 18:00 - 21:00 | Ετευκτήριο «ΟΡΦΕΑ», Φωτάκου 10, Τρίπολη, 22100, Ελλάδα
Το Διοικητικό Συμβούλιο της Χορωδίας «ΟΡΦΕΑΣ» Τρίπολης, καλεί τα τακτικά μέλη του Σωματείου στην Ετήσια Τακτική Γενική Συνέλευση, που θα πραγματοποιηθεί σύμφωνα με τα άρθρα 9, 18 και 19 του Καταστατικού και ύστερα από σχετική απόφαση του ΔΣ, την Κυριακή 31 Ιανουαρίου 2016 και ώρα 18:00 στα εντευκτήρια του «ΟΡΦΕΑ», με τα ακόλουθα θέματα ημερήσιας διάταξης:
1. Διοικητικός Απολογισμός έτους 2015
2. Οικονομικός Απολογισμός έτους 2015 – Έκθεση Εξελεγκτικής Επιτροπής
3. Προϋπολογισμός έτους 2016
4. Προτάσεις οικονομικής εξέλιξης του Σωματείου
5. Αρχαιρεσίες για την ανάδειξη νέου Διοικητικού Συμβουλίου και Εξελεγκτικής Επιτροπής.
Σε περίπτωση μη ύπαρξης απαρτίας η Γενική Συνέλευση θα επαναληφθεί το Σάββατο 6 Φεβρουαρίου 2016 στον ίδιο τόπο και χρόνο με όσα μέλη είναι παρόντα, χωρίς άλλη ειδοποίηση.
Η υποβολή υποψηφιοτήτων για το νέο Διοικητικό Συμβούλιο και την Εξελεγκτική Επιτροπή, θα γίνεται με έγγραφη δήλωση στα γραφεία του «Ορφέα» από την Δευτέρα 25-01-2016 έως και την Πέμπτη 28-01-2016 κατά τις ώρες 19:00 – 21:00, οπότε σύμφωνα με το άρθρο 9 του καταστατικού λήγει η προθεσμία υποβολής τους.

2ο Μουσικό Φεστιβάλ Κιθάρας του Ωδείου της Πολυφωνικής Πάτρας
2016-01-29 22:30 - 2016-01-31 22:00 | Αίθουσα συναυλιών ‘’Τόλης Νομικός’’, Εγκαταστάσεις του Οργανισμού, Πάτρα, Ελλάδα
Πραγματοποιείται για δεύτερη συνεχόμενη χρονιά, το τριήμερο ΜΟΥΣΙΚΟ ΦΕΣΤΙΒΑΛ ΚΙΘΑΡΑΣ ‘’6 χορδές μία Ορχήστρα’’, του ΩΔΕΙΟΥ της ΠΟΛΥΦΩΝΙΚΗΣ [Διεύθυνση: Γιώργος Μπουρδόπουλος, Διοικητική Διευθύντρια: Εφη Καββαδία-Ζέρβα], από 29-31 Ιανουαρίου, στις εγκαταστάσεις του Οργανισμού [αίθουσα συναυλιών ‘’Τόλης Νομικός’’], με ελεύθερη είσοδο για το κοινό.
Συγκεκριμένα την Παρασκευή 29 Ιανουαρίου, στις 8.30 το βράδυ, η δημοσιογράφος Ρούλα Κωστακοπούλου και ο καθηγητής της κιθάρας του Ωδείου, Γιώργος Αθανασακόπουλος, θα ανοίξουν το Φεστιβάλ με μία ζωντανή ραδιοφωνική παράσταση, με θέμα: ‘’Λόγος πεζός- λόγος μουσικός’’. Μουσικά διαλείμματα, με τη συμμετοχή του σπουδαστή κιθάρας, Βασίλη Διαμαντόπουλου.

Το Σάββατο 30 Ιανουαρίου, στις 5 το απόγευμα,
οι καθηγητές του Ωδείου, Βασίλης Τζιατζιάς και Γιώργος Αθανασακόπουλος, θα φτιάξουν από κοινού μία τάξη με θέμα: ‘’Ήχος φυσικός- ήχος ηλεκτρικός’’, ενώ στις 8 το βράδυ, νέοι κιθαριστές θα παρουσιάσουν τα μουσικά τους συναισθήματα, μέσ’ από ένα μουσικό ταξίδι με θέμα: ‘’Ο μικρός κιθαριστής’’.

Την Κυριακή τέλος, 31η Ιανουαρίου, στις 4 το απόγευμα, από κοινού με το μουσικοσυνθέτη Μιχάλη Τσακίρη, θα δημιουργηθεί STUDIO, όπου οι μετέχοντες θα μπορούν να ηχογραφήσουν τα τραγούδια τους. Το βράδυ της ίδιας ημέρας στις 8, το Φεστιβάλ θα κλείσει τις εργασίες του, με συναυλία έργων του Μάνου Χατζιδάκι, για κιθάρα και μαντολίνο, με τους καθηγητές του Ωδείου, Τέτη Ζέρβα και Γιώργο Αθανασακόπουλο και το Ορχηστρικό Σχήμα ‘’VIBRATO’’ του Οργανισμού [Διεύθυνση: Γιώργος Αθανασακόπουλος- φωνή: Δέσποινα Κριμπά].

Για το εργαστήρι ‘’Ήχος φυσικός- ήχος ηλεκτρικός’’ και για το ‘’Studio’’, απαιτείται ΔΗΛΩΣΗ ΣΥΜΜΕΤΟΧΗΣ, στη Γραμματεία του Οργανισμού [Κορίνθου 280- Γούναρη, τηλ. 2610 222.248, 2610 279.679. E-mail: choir@polyphonikipatras.gr].

To 2o Μουσικό Φεστιβάλ κιθάρας, υποστηρίζει η επιχείρηση μουσικών οργάνων: Music Station.

Έναρξη Νέου Ιστότοπου Στέγης
2016-01-28 20:00 - 21:00 | Μέγαρο Μουσικής Αθηνών, Λ. Βασιλίσσης Σοφίας & Κόκκαλη, Αθήνα, 11521, Ελλάδα
Έρχεται! Έρχεται! Έρχεται! Έρχεται! Έρχεται! Έρχεται!

Κοπή Πρωτοχρονιάτικης Πίτας Ελληνικού Ωδείου Πύργου
2016-01-27 21:30 | Ελληνικό Ωδείο Πύργου, 28ης Οκτωβρίου 38, Πύργος, 27131 , Ελλάδα
Το Ελληνικό Ωδείο Πύργου – Μουσικός Σύλλογος «ΟΡΦΕΥΣ» θα πραγματοποιήσει την καθιερωμένη εκδήλωσή του για την κοπή της Πρωτοχρονιάτικης Πίτας , την Τετάρτη 27 Ιανουαρίου 2016 και ώρα 7:30 το απόγευμα, στον χώρο του Ωδείου.
Την εκδήλωση θα πλαισιώσει σύντομο καλλιτεχνικό πρόγραμμα από καθηγητές του Ωδείου που θα παρουσιάσουν γερμανικά Lieder και παλιά ελληνικά τραγούδια.
Καλούμε όλους τους φίλους, τα μέλη , τους μαθητές του Ωδείου με τους γονείς τους να παραβρεθούν και να γιορτάσουμε μαζί το ξεκίνημα της νέας χρονιάς, δίνοντας στα παιδιά χαρά και ελπίδα για να συνεχίσουν με περισσότερη δύναμη την προσπάθειά τους.

ΤΟ ΕΛΛΗΝΙΚΟ ΩΔΕΙΟ ΠΥΡΓΟΥ ΣΑΣ ΕΥΧΕΤΑΙ ΚΑΛΗ ΧΡΟΝΙΑ ΜΕ ΥΓΕΙΑ ΚΑΙ ΔΗΜΙΟΥΡΓΙΑ!
Πληροφορίες & Εγγραφές
Κάθε Απόγευμα 16:30 – 20:30 και Σάββατο 10:00 – 13:00.
Τηλέφωνο επικοινωνίας : 26210-33179, e-mail: odeonpyrgou@gmail.com
28ης Οκτωβρίου 38, 27131 Πύργος.
Ελληνικό Ωδείο Πύργου 83 Χρόνια Πολιτιστικής Προσφοράς.

Συναυλία-Αφιέρωμα Θ. Φωκαέως
2016-01-20 20:00 - 22:00 | Ανώνυμος Χώρος Διεξαγωγής, Πάτρα, Ελλάδα
Με ιδιαίτερη επιτυχία στέφθηκε η εκδήλωση της χορωδίας «Θεόδωρος Φωκαεύς» αφιερωμένη στην «διαχρονική ιστορία της Βυζαντινής μουσικής» στον Μητροπολιτικό ναό Ευαγγελιστρίας Πατρών, την Κυριακή 13 Δεκεμβρίου 2015, στις 7.00μμ, στον οποίο ο Βυζαντινός χορός πραγματοποίησε την καλύτερή του συναυλία των τελευταίων ετών στην πόλη μας. Η εκδήλωση που έγινε υπό την αιγίδα της Ιεράς Μητροπόλεως Πατρών και την στήριξη της Στέγης Ελληνικών χορωδιών, αποτελεί μια υλοποίηση σχετικής πρότασης της Χριστιανικής Στέγης Πατρών, η οποία σε συνεργασία με τον Πολιτιστικό Όμιλο «Θεόδωρος Φωκαεύς» διοργάνωσε και περάτωσε με πλήρη επιτυχία το ευγενές αυτό εγχείρημα.

Χριστούγεννα: τα όπλα σωπάστε ν’ ακουστούν οι ευχές
2015-12-27 22:00 | Πολιτιστικό Κέντρο Αιγίου (παλαιό Νοσοκομείο), Aίγιο, Ελλάδα
Ο Σύλλογος Κεφαλλήνων & Ιθακησίων και η Ιόνιος Βιβλιοθήκη
βρίσκονται στην ευχάριστη θέση να ανακοινώσουν την διοργάνωση
μεγάλης Χριστουγεννιάτικης Συναυλίας

Ανδρέα & Λουκά Αδαμόπουλου
με τίτλο
Χριστούγεννα:
τα όπλα σωπάστε ν’ ακουστούν οι ευχές

που θα πραγματοποιηθεί στο Πολιτιστικό Κέντρο Αιγίου
(παλαιό Νοσοκομείο)
την Κυριακή, 27 Δεκεμβρίου 2015,
ώρα 20.00

το πρόγραμμα περιλαμβάνει:

Ύμνους και τραγούδια από το Χριστουγεννιάτικο ρεπερτόριο
τραγούδια σταθμούς με αντιπολεμικό πνεύμα
σύντομα υποστηρικτικά κείμενα και
παράλληλη προβολή ψηφιακών κινούμενων εικόνων

Συντελεστές της Συναυλίας:
η Αλίκη Ζαφείρη και Λίνα Γερονίκου στο τραγούδι με
φωνητικό σύνολο του Λίνειου Ωδείου Πατρών
και τη Μικτή Πολυφωνική Χορωδία Αιγιαλείας
πιάνο: Ανδρέας Αδαμόπουλος
Ενορχηστρώσεις: Λουκάς Αδαμόπουλος
Ανάγνωση κειμένων: Αντώνης Αδαμόπουλος
ψηφιακές κινούμενες εικόνες: Διονύσης Μπούζος
Οι προσκλήσεις διατίθενται: Κατάστημα «FANTASY» Μητροπόλεως 24, Αρτοποιείο Αφοι Ψύχα Ασ. Φωτήλα 26 (Τρίγωνη Πλατεία), Κατάστημα «ATOMIC» Μιχ. Λασκαράτου Βασ. Κωνσταντίνου 125. Για πληροφορίες στα κινητά 697-953-1919 και 697-905- 5162.
